กอร์ปศักดิ์ สภาวสุ

กอร์ปศักดิ์ สภาวสุ  (เกิด 28 มีนาคม พ.ศ. 2492) เป็นนักการเมืองชาวไทย อดีตรองนายกรัฐมนตรี ในรัฐบาลอภิสิทธิ์ เวชชาชีวะ อดีตรัฐมนตรีช่วยว่าการกระทรวงพาณิชย์ ในรัฐบาลชวน หลีกภัย อดีตเลขาธิการนายกรัฐมนตรี (อภิสิทธิ์ เวชชาชีวะ) อดีตรองหัวหน้าพรรคประชาธิปัตย์

 ประวัติ  
กอร์ปศักดิ์ เกิดเมื่อวันที่ 28 มีนาคม พ.ศ. 2492 ที่อำเภอคลองเตย จังหวัดพระนคร เป็นบุตรคนโตของนายประมวล สภาวสุ กับคุณหญิงศรีประพาฬ สภาวสุ มีน้อง 4 คนคือ ศิริณี สภาวสุ, กุมพล สภาวสุ, จารุวรรณ กัลยางกูร และประโภชณ์ สภาวสุ ด้านครอบครัวสมรสกับนางชูศรี สภาวสุ มีบุตร 2 คน คือ วุฒินันท์ สภาวสุ และวรวัฒน์ สภาวสุ

สำเร็จการศึกษาระดับมัธยมศึกษาตอนต้นและตอนปลาย จากโรงเรียนเซนต์คาเบรียล เมื่อ พ.ศ. 2509 ระดับปริญญาตรี ด้านวิศวกรรมศาสตร์ จากมหาวิทยาลัยแคลิฟอร์เนียโพลีเทคนิค สหรัฐอเมริกา พ.ศ. 2514 และประกาศนียบัตรการอบรมบริหารชั้นสูง มหาวิทยาลัยสแตนฟอร์ด มลรัฐแคลิฟอร์เนีย  สหรัฐอเมริกา พ.ศ. 2534

 งานการเมือง 
กอร์ปศักดิ์ ลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมาทั้งหมด 4 สมัย โดยเริ่มต้นสังกัดพรรคชาติไทย ในปี พ.ศ. 2529 และสังกัดพรรคกิจสังคม ต่อมาได้ย้ายไปพรรคชาติพัฒนา และพรรคประชาธิปัตย์ตามลำดับ 

ในการเลือกตั้งปี พ.ศ. 2544 กอร์ปศักดิ์ได้ลงในระบบบัญชีรายชื่อและได้เป็น สมาชิกสภาผู้แทนราษฎร แบบบัญชีรายชื่อ และในการเลือกตั้งปี พ.ศ. 2548 กอร์ปศักดิ์ได้สมัครสมาชิกสภาผู้แทนราษฎรกรุงเทพมหานคร แต่ไม่ได้รับการเลือกตั้ง โดยแพ้ให้กับประจวบ อึ๊งภากรณ์ จากพรรคไทยรักไทย หลังจากนั้น กอร์ปศักดิ์ได้เขียนหนังสือออกมาหลายเล่ม ซึ่งส่วนมากเป็นหนังสือเกี่ยวกับ การเปิดโปงการทุจริต ในวงการการเมืองหลายเล่ม เช่น ใครว่าคนรวยไม่โกง เป็นต้น

เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลชวน หลีกภัย

ในช่วงการรณรงค์เลือกตั้ง 23 ธันวาคม พ.ศ. 2550 กอร์ปศักดิ์ ได้รับการแต่งตั้งเป็นประธานคณะกรรมการขับเคลื่อนวาระประชาชน

เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และกอร์ปศักดิ์ ได้รับเลือกให้ดำรงตำแหน่งรองหัวหน้าพรรคประชาธิปัตย์

ในการจัดตั้งรัฐบาลของพรรคประชาธิปัตย์ กอร์ปศักดิ์ ได้รับตำแหน่งรองนายกรัฐมนตรี กำกับดูแลงานด้านเศรษฐกิจพระบรมราชโองการ ประกาศแต่งตั้งรัฐมนตรี (รัฐบาลนายอภิสิทธิ์ เวชชาชีวะ) ต่อมาในเดือนมกราคม พ.ศ. 2553 ได้ถูกปรับให้เป็นเลขาธิการนายกรัฐมนตรี จากกรณีชุมชนพอเพียง แทนนิพนธ์ พร้อมพันธุ์ ที่ลาออกจากตำแหน่ง และในเดือนธันวาคมของปีเดียวกัน ได้ขอลาออกจากตำแหน่งดังกล่าว เพื่อไปเตรียมการเลือกตั้งของพรรคประชาธิปัตย์ที่คาดว่าจะมีการเลือกตั้งในปี พ.ศ. 2554นายกฯแจง'กอร์ปศักดิ์'ลาออกทำงานเตรียมเลือกตั้ง

24 มิถุนายน พ.ศ. 2562 กอร์ปศักดิ์ได้โพสต์ลงทวิตเตอร์ สาระสำคัญ คือ ลาออกจากสมาชิกพรรคประชาธิปัตย์ และต่อมาได้เข้าร่วมกับ พรรคกล้า ของกรณ์ จาติกวณิช ปิดฉาก 20 กว่าปี "กอร์ปศักดิ์" รายล่าสุดยื่นไขก๊อกออกจากปชป.เรียบร้อย

 ตำแหน่งทางการงาน 
 งานธุรกิจ 
 ประธานกรรมการบริหารบริษัทวิศวกรที่ปรึกษา และบริษัทพัฒนาอสังหาริมทรัพย์ (พ.ศ. 2518–พ.ศ. 2535, พ.ศ. 2554–ปัจจุบัน)

 งานการเมือง 

 ผู้บริหารพรรคการเมือง 
 ผู้อำนวยการพรรคประชาธิปัตย์ (19 พฤษภาคม พ.ศ. 2540 – 21 กุมภาพันธ์ พ.ศ. 2544)
 รองเลขาธิการพรรคประชาธิปัตย์ (3 พฤษภาคม พ.ศ. 2542 – 7 พฤษภาคม พ.ศ. 2546)
 เหรัญญิกและกรรมการบริหารพรรคประชาธิปัตย์ (พ.ศ. 2548 – พ.ศ. 2550)
 รองหัวหน้าพรรคประชาธิปัตย์ (พ.ศ. 2551 – พ.ศ. 2553)
 ฝ่ายนิติบัญญัติ 
 สมาชิกสภาผู้แทนราษฎรจังหวัดนครราชสีมา (พ.ศ. 2529 – พ.ศ. 2538)
 สมาชิกสภาผู้แทนราษฎร แบบบัญชีรายชื่อ (6 มกราคม พ.ศ. 2544 – 5 มกราคม พ.ศ. 2548)
 ฝ่ายบริหาร 

 ที่ปรึกษารัฐมนตรีว่าการกระทรวงอุตสาหกรรม (พ.ศ. 2529 – พ.ศ. 2531)
 ที่ปรึกษารัฐมนตรีว่าการกระทรวงการคลัง (พ.ศ. 2531 – พ.ศ. 2533)
 ที่ปรึกษารัฐมนตรีว่าการกระทรวงอุตสาหกรรม (14 ธันวาคม พ.ศ. 2533 – 23 กุมภาพันธ์ พ.ศ. 2534)
 ที่ปรึกษาคณะกรรมาธิการการคลังการธนาคารและสถาบันการเงิน สภาผู้แทนราษฎร (พ.ศ. 2535 – 17 ธันวาคม พ.ศ. 2537)
 รัฐมนตรีช่วยว่าการกระทรวงพาณิชย์ (17 ธันวาคม พ.ศ. 2537 – 20 กรกฎาคม พ.ศ. 2538)
 รองนายกรัฐมนตรี (20 ธันวาคม พ.ศ. 2551 – 11 มกราคม พ.ศ. 2553)
 เลขาธิการนายกรัฐมนตรี (12 มกราคม พ.ศ. 2553 – 31 ธันวาคม พ.ศ. 2553)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘

 อ้างอิง 

 แหล่งข้อมูลอื่น 
 เว็บไซต์ส่วนตัว : กอร์ปศักดิ์ สภาวสุ
 เว็บบล็อกส่วนตัว
 เว็บไซต์ศูนย์ข้อมูลนักการเมือง ThaisWatch.com 



หมวดหมู่:บุคคลจากจังหวัดนครราชสีมา
หมวดหมู่:บุคคลจากกรุงเทพมหานคร
หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองที่เป็นแนวร่วมกปปส.
หมวดหมู่:นักการเมืองพรรคชาติไทย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคประชาธิปัตย์
หมวดหมู่:พรรคกล้า
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากมหาวิทยาลัยสแตนฟอร์ด
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.